**KÖVETELMÉNYRENDSZER**

|  |
| --- |
| **Semmelweis Egyetem, Fogorvostudományi Kar** |
| **A tárgy neve:** A katasztrófa-felszámolás egészségügyi alapjai I., II.  **Angol nyelven1:** Medical Aspects of Disaster Preparedness and Response I., II.  **Német nyelven1:** Medizinische Grundlagen der Beseitigungvon Katastrophen I., II.  **Kreditértéke:** 0  **Teljes óraszám: 4 előadás: 2 gyakorlat: 0 szeminárium: 0**  **Tantárgy típusa:** **kötelező kötelezően választható szabadon választható**  **Meghirdetési gyakoriság *(félévente v. évente):*** félévente |
| **Tanév:** 2021/2022. |
| **Tantárgy kódja2:** ………………… 1M, 2M. |
| **Tantárgyfelelős neve:** Simon Mátyás  **Munkahelye, telefonos elérhetősége:** Biztonságtechnikai Igazgatóság, 06-20/666-3410  **Beosztása:** igazgató |
| **A tantárgy oktatásának célkitűzése, helye az orvosképzés kurrikulumában:**  Alapvető ismeretek nyújtása a hallgatóknak az általános és környezeti biztonságot veszélyeztető események és helyzetek felismeréséhez, megfelelő kezeléséhez az egyéni és közösségi védekezésben és mentésben történő önkéntes, illetve a végzettségükből és tervezett munkakörükből fakadó részvételhez.  A felsőoktatásban résztvevő hallgatók jogszabályban előírt védelmi felkészítése érdekében átfogó képet ad a nemzetközi és hazai polgári védelem intézményi- és feladatrendszerei szabályozásáról, működéséről, kiemelve az állami és civil szervezetek helyét és szerepét a védelmi felkészülés, továbbá a védekezés és a kárelhárítás során. |
| **A tárgy oktatásának helye (előadóterem, szemináriumi helyiség, stb. címe):**  Árkövy előadóterem (Szentkirályi utca 47.) |
| **A tárgy sikeres elvégzése milyen kompetenciák megszerzését eredményezi:**  Tájékoztatást biztosít a rendkívüli körülmények, katasztrófa bekövetkezése esetében a hazai egészségügy különböző intézményei és dolgozói védelmi felkészítésének és az egészségügyi ellátás fenntartásának tervezéséről, feladatairól és anyagi-technikai hátteréről.  A tantárgy súlypontját a hallgatók szakterületéhez köthető megelőzési, mentési-kárfelszámolási és rehabilitációs feladatok kérdéskörére helyezzük, melyekre adott válaszok képessé teszik a hallgatókat a természeti és civilizációs katasztrófák következményeinek felszámolásában történő – képzettségüknek megfelelő – proaktív és szakszerű közreműködésre. |
| **A tantárgy felvételéhez, illetve elsajátításához szükséges előtanulmányi feltétel(ek):**  A tantárgy 4 modulból áll. Az 1. modulnak nincs előzetes feltétele, mert ez az első előadás. A 2. modul előfeltétele az 1. modul teljesítése. |
| **A kurzus megindításának hallgatói létszámfeltételei (minimum, maximum), a hallgatók kiválasztásának módja:**  Maximum 150 fő |
| **A kurzusra történő jelentkezés módja:**  A meghirdetett kurzusra az előírásoknak megfelelően történő feljelentkezés. |
| **A tárgy részletes tematikája3:**  ***(a tantárgy tananyagának leírását, a tárgy tematikáját olyan módon, hogy az lehetővé tegye más intézményben a kreditelismerési döntéshozatalt, tartalmazza a megszerzendő ismeretek, elsajátítandó alkalmazási (rész)készségek és (rész)kompetenciák leírását )***  **5. félév 2 óra (1M)**  Az általános és környezeti biztonságot veszélyeztető események, helyzetek jellemzése, meghatározása.  A szervezett védekezés elmélete, a polgárok védelmének nemzetközi és hazai feladat-, szervezet- és intézkedési rendszere (kialakulása, fogalma, célja, feladatai).  Jogszabályi alapok a védelmi területen az események és a prevenció tükrében (az 1949. évi Genfi Egyezmény, a hatályos honvédelmi és katasztrófavédelmi jogszabályok).  Az állampolgár, a hallgatók védelmi kötelezettsége, helye és szerepe a védelmi rendszerben.  A természeti és civilizációs eredetű veszélyek, katasztrófák vizsgálata, közvetlen és közvetett hatásmechanizmusok, összefüggések feltárása.  Magyarország veszélyeztetettségének kérdései és a polgári lakosság védelmének elvei (megelőzés, védekezésre történő felkészülés, mentés és kárelhárítás, helyreállítás és újjáépítés.)  A lakosság felkészítése a katasztrófahelyzet, illetve a különleges jogrendi időszakok feladataira (riasztás, veszélyhelyzeti tájékoztatás, követendő magatartási rendszabályok).  A nemzetközi és nemzeti humanitárius támogatás elvei, szervezetei, aktuális események kérdései.  Előadó: Dr. Major László  **6. félév 2 óra (2M)**  A lakosságvédelem elvei, módszereinek bemutatása: a helyi védelem – védekezés egyéni és kollektív eszközrendszerének, módszertanának ismertetése; a távolsági védelem (kimenekítés, kitelepítés, befogadás, visszatelepítés) feladatai, elemzése gyakorlati példákon keresztül; az élelmiszerek, ivóvíz és járványügyi feladatok, a személy- és területmentesítés szabályai.  Az egészségügy honvédelmi, katasztrófavédelmi feladatai a megelőzés, a védekezés-mentés és a helyreállítás időszakában.  A védelmi rendszer egészségügyi, járványügyi elemei (szervezetek, terv- és feladatrendszerek az egészségügyi válsághelyzet, különleges jogrend időszakában). Az egészségügyi dolgozók, egyetemi hallgatók védelmi feladatai, kötelezettségei. A lakosságvédelmi feladatok egészségügyi biztosítása.  Mentőszervezetek eljárási rendje egy feltételezett katasztrófahelyzet kezelése során (kutatás-mentési és egészségügyi feladatok ellátása – esetfeldolgozás). Aktuális humanitárius, veszélyhelyzet-kezelési programok, önkéntes kampányok bemutatása, a részvétel szabályai.  Előadó: Dr. Major László |
| **Az adott tantárgy határterületi kérdéseit érintő egyéb tárgyak (kötelező és választható tárgyak egyaránt!). A tematikák lehetséges átfedései:**  Nincs |
| **A tantárgy sikeres elvégzéséhez szükséges speciális tanulmányi munka4:**  Nincs |
| **A foglalkozásokon való részvétel követelményei és a távolmaradás pótlásának lehetősége:**  Az alapján, hogy a tantárgy oktatása modulonként 2x45 perces előadáson történik csak pótfoglalkozáson való részvétel, illetve külön engedély alapján (dékáni) TESZT feladat megoldása után eredménytől függően a hallgató még megkaphatja az aláírást. Ennek hiányában a hiányzás okától függetlenül az aláírást megtagadjuk. **Ettől való eltérés átvett hallgatók esetében lehetséges. Ebben az esetben az első páratlan szemeszterben engedélyezett a páratlan (I.), míg az első páros szemeszterben engedélyezett a páros (II.) modulok felvétele.** |
| **A megszerzett ismeretek ellenőrzésének módja a szorgalmi időszakban5:**  Nincs |
| **A félév aláírásának követelményei:**  Az előadáson való megjelenés, a jelenléti ív aláírása. |
| **A vizsga típusa:**  Nincs |
| **Vizsgakövetelmények6:**  Nincs |
| **Az osztályzat kialakításának módja és típusa7:**  Nincs |
| **A vizsgára történő jelentkezés módja:**  Nincs |
| **A vizsga megismétlésének lehetőségei:**  Nincs |
| **A tananyag elsajátításához felhasználható nyomtatott, elektronikus és online jegyzetek, tankönyvek, segédletek és szakirodalom (online anyag esetén html cím):**  Dr. Major László, Dr. Liptay László, Dr .Orgován György: A katasztrófa-felszámolás egészségügyi alapjai c. könyv |
| **A tárgyat meghirdető oktató (tantárgyfelelős) aláírása:** |
| **A gesztorintézet igazgatójának aláírása:** |
| **Beadás dátuma:** 2020. március 20. |

|  |
| --- |
| **OKB véleménye:** |
| **Dékáni hivatal megjegyzése:** |
| **Dékán aláírása:** |

1 Csak abban az esetben kell megadni, ha a tárgy az adott nyelven is meghirdetésre kerül.

2  Dékáni Hivatal tölti ki, jóváhagyást követően.

3 Az elméleti és gyakorlati oktatást órákra (hetekre) lebontva, sorszámozva külön-külön kell megadni, az előadók és a gyakorlati oktatók nevének feltüntetésével. Mellékletben nem csatolható!

4 Pl. terepgyakorlat, kórlapelemzés, felmérés készítése, stb.

5 Pl. házi feladat, beszámoló, zárthelyi stb. témaköre és időpontja, pótlásuk és javításuk lehetősége.

6 Elméleti vizsga esetén kérjük a tételsor megadását, gyakorlati vizsga esetén a vizsgáztatás témakörét és módját .

7 Az elméleti és gyakorlati vizsga beszámításának módja. Az évközi számonkérések eredményeink beszámítási módja.